**COVID teszt**

**Leírás:**

A COVID-19 IgG/IgM Gyorsteszt Kazetta laterális tesztcsík (LFD, Lateral Flow Device) immunkromatográfiás gyorsteszt, amely lehetővé teszi a SARS-CoV-2 (továbbiakban: új koronavírus) kvalitatív észlelését, emberi teljes vér, szérum, illetve plazmamintából, ezáltal segítséget nyújt az új koronavírussal való fertőzöttség diagnosztizálásához.

A COVID-19 IgG/IgM Gyorsteszt Kazetta olyan kvalitatív, membráncsíkos immunteszt, amely lehetővé teszi az új koronavírus ellen termelődő IgG és IgM antitestek kimutatását az emberi vérből, vérszérumból, illetve plazmából.

Amikor megfelelő mennyiségű tesztmintát helyeznek a kazetta mintaszűrőjébe, a minta a kapilláriselv alapján a kazettába vándorol, és a megjelenő csíkból meghatározható, hogy a vizsgált minta fertőzött-e.

Ez a teszt csak in vitro diagnosztikai célra használható.

A tesztcsíkot csak egészségügyi dolgozók, illetve betegágy melletti (POC; Point of Care) helyszínen lévő szakképzett személyek használhatják.

Az Országos Gyógyszertani Intézet által regisztrált termék.

[A TESZT ELVÉGZÉSE]

A teszt megkezdése előtt várjon, amíg a kazetta és a minta 15–30 °C közötti hőmérsékletű nem lesz.

1. Vegye ki a kazettát a lezárt csomagolásából.

2. A cseppentőt függőlegesen tartva helyezzen 1 csepp mintát az S-sel jelölt mintagyűjtő nyílásba. Ezt követően adjon hozzá 2 csepp pufferoldatot (mintegy 70 mikroliternyit), majd indítsa el az időzítőt.

3. Várjon, amíg a színes csíkok meg nem jelennek. Az ezt követő 15 percen belül értékelje ki a tesztet. Ne várjon többet, mint 20 perc az értékeléssel.



(Az ábra illusztráció, a tényleges termék megjelenése eltérő lehet.)